钦定古今图书集成/明伦汇编/氏族典/第241卷 > 张允
## 钦定古今图书集成/明伦汇编/氏族典/第241卷 > 张允

按《五代史张允传》：“允，镇州人也。少事镇州，为张文礼
参军。唐庄宗讨张文礼，允脱身降，庄宗系之狱。文礼
败，乃出之。为魏州功曹，历沧、兖二镇掌书记，入为监
察御史，累迁水部员外郎、知制诰。晋高祖即位，屡赦
天下，允为《駮赦论》以献。是时，晋高祖方好臣下，有言览之大悦。允事汉为吏部侍郎，隐帝诛戮大臣，京师”
皆恐，允常退朝，不敢还家，止于相国寺。周太祖入京
师，允匿于佛殿承尘，坠而卒，年六十五。